# Jules Verne ATV

El Jules Verne, o Automated Transfer Vehicle 001 ('ATV-001') és un vehicle de transferència automatitzat espacial europeu de reabastiment que té el nom de l'autor de llibres de ciència-ficció francès Jules Verne. La nau espacial es va enlairar el dia 9 de març de 2008 en una missió per proveir l'Estació Espacial Internacional (ISS) de combustible, aigua, aire i altres càrregues diverses. Jules Verne també serà usada per remuntar l'estació a una òrbita més alta.
Atès que és el primer Automated Transfer Vehicle (ATV, en anglès), la nau necessitarà 3 setmanes de proves abans de començar les sèries de passejos espacials amb la ISS. Està previst que s'uneixin el dia 3 d'abril de 2008. Després d'estar fins a sis mesos unida a l'estació, la Jules Verne se separarà i perdrà alçada fins a fer una reentrada destructiva per sobre de l'oceà Pacífic.

## Programa de desenvolupament

    Vegeu Automated Transfer Vehicle.

## Enlairament

Jules Verne es va enlairar cap a una òrbita baixa de la terra en el coet portador Ariane 5ES. Va sortir de la pista ELA-3, al Port Espacial Europeu de Kourou, a la Guaiana Francesa, a les 04.03.04 UTC el 9 de març de 2008, després de diversos endarreriments. La nau es va separar del coet portador 1 hora 6 minuts i 41 segons després d'enlairar-se, moment en què els sistemes de navegació es van activar. Dos dies més tard, el dia 11 de març, els 4 principals motors de l'ATV es van encendre per primer cop, marcant l'inici de moltes voltes orbitals d'acostament. A bord de la nau espacial hi viatgen dos manuscrits originals de Verne, els quals seran lliurats a la tripulació de l'Estació Espacial Internacional.

## Missions ATV

| Designació | Nom | Data Llançament | Data Acoblament ISS | Data Reentrada |
| ATV-001 | Jules Verne | 9 de març de 2008 | 3 d'abril de 2008 | 29 de setembre de 2008 |
| ATV-002 | Johannes Kepler | 16 de febrer de 2011 | 24 de febrer de 2011 | 21 de juny de 2011 |
| ATV-003 | Edoardo Amaldi | 23 de març de 2012 | 28 de març de 2012 | 4 d'octubre de 2012 |
| ATV-004 | Albert Einstein | 5 de juny de 2013 | 15 de juny de 2013 | 28 d'octubre 2013 |
| ATV-005 | Georges Lemaître | 29 de juliol de 2014 | 12 d'agost de 2014 | 15 de febrer de 2015 |

## Referències

* 1 2 «Europe's 'Jules Verne' spacecraft carries namesake's notes on maiden voyage». collectSPACE.com, 07-03-2008. [Consulta: 9 març 2008].
* ↑ «Jules Verne on track for long journey to ISS». ESA, 11-03-2008. [Consulta: 11 març 2008].
* ↑ «Multi-Program Integrated Milestones» (PDF). NASA, 25-01-2008.
* ↑ «European Cargo Ship Begins Maiden Space Voyage». Space.com, 09-03-2008.
* ↑ «Spaceflight Now - Europe's second cargo freighter to fly in December», 17-09-2010. [Consulta: 18 setembre 2010].
* ↑ «Spaceflight Now - One-day delay of final shuttle launch makes room for ATV», 01-10-2010. [Consulta: 2 octubre 2010].
* ↑ «Third ATV named after Edoardo Amaldi», 17-03-2010. [Consulta: 17 març 2010].
* ↑ «Europe's third cargo vehicle docks with the Space Station». ESA - ATV, 29-03-2012. [Consulta: 31 març 2012].
* ↑ «Deorbit burns set for Tuesday night/Wednesday morning». ESA ATV blog. [Consulta: 2 octubre 2012].
* ↑ «Mission accomplished for ATV Edoardo Amaldi». Space-Travel.com, 04-10-2012. [Consulta: 8 octubre 2012].
* ↑ «ATV-4 scheduled for summer liftoff». ESA, 11-04-2013. [Consulta: 14 abril 2013].
* ↑ http://blogs.esa.int/atv/2014/07/22/arianespace-flight-va219-ariane-5-es-atv-5-launch-scheduled-for-tuesday-july-29/
* ↑ http://www.esa.int/Our_Activities/Human_Spaceflight/ATV/Last_ATV_reentry_leaves_legacy_for_future_space_exploration

## Enllaços externs

* ESA - ATV
* ATV Jules Verne reentry video on space.com
Agència Espacial Europea :